钦定古今图书集成/明伦汇编/官常典/第416卷 > 冯文智
## 钦定古今图书集成/明伦汇编/官常典/第416卷 > 冯文智

按《宋史》本传：“文智，并州人。世以方技为业。太平兴国中，诣都自陈，召试补医学，加乐源县主簿。端拱初，授
少府监主簿。逾年，转医官，加少府监丞。尝隶并代部
署。淳化五年，府州折御卿疾，文智诊疗获愈，御卿表
荐之，赐绯，加光禄寺丞。咸平三年，明德太后不豫，文
智侍医。既愈，加尚药奉御，赐金紫。六年，直翰林医官”
院，《东封》转医官副使。祀汾阴，又加检校主客员外郎。
大中祥符五年，卒，年六十。